Etter denne første flyverutdannelse ble de flyskoleelver som kunne passe som jagerflyvere kommandert til en flyplass ved Lipetsk ikke langt fra Voronesj i Russland - blant dem også Günther Lützow. Der, ved Geheime Fliegerschule und Erprobungsstätte der Reichswehr og i strid med Versaillestraktaten, utdannet de tyske væpnede styrker neste generasjons jagerflyvere, etter at man den 15. april 1925 takket være Rapallo-traktaten hadde inngått en avtale om dette. Den 8. september 1932 ble også denne delen av utdannelsen avsluttet, og flystudentene ble - idet de ikke kunne være aktive som flyvere i Reichswehr, ansatt som offiserskandidater i hæren.